Hubaekje havde en betydelig militær styrke og Lee (1984, p. 99) skriver om Gyeon Hwon at "Havde ikke [[Gung Ye]] og [[Taejo af Goryeo|Wang Geon]] stået i vejen, ville han ikke have haft særlige problemer med at erobre Silla". Hubaekje var på sit højeste i 927 og angreb samme år Sillas hovedstad [[Gyeongju]], dræbte [[Gyeongae af Silla|kong Gyeongae]] og indsatte [[Gyeongsun af Silla|kong Gyeongsun]] som ny konge. Før angrebet havde Silla bedt Goryeo om hjælp. Wang Geon ankom med en stor hær lige efter, at Gyeongju blev erobret. De to hære mødtes nær [[Palgongbjerget]] i nutidens [[Daegu]]. Wang Geons styrker talte vel 10.000 mand. Hubaekje triumferede, og Wang Geon formåede kun at undslippe takket være general [[Shin Sung-gyeom]] og [[Kim Nak]], som begge ofrede livet.
Filosofi Historie Foreninger Organisationer